КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Культура, кинематография да йöзöс юöртан средствояс» юкöд кузя 2010 во вылö Коми Республикаса республиканскöй бюджет тшöт весьтö, мый урчитöма Коми Республикаса печать да юöр сетан агентстволы, юридическöй кывкутысьяслы субсидияяс сетан пöрадок вынсьöдöм йылысь**

 «2010 во вылö Коми Республикаса республиканскöй сьöмкуд йылысь» Коми Республикаса Оланпас збыльмöдöм могысь Коми Республикаса Правительство шуис:

1. Вынсьöдны «Культура, кинематография да йöзöс юöртан средствояс» юкöд кузя 2010 во вылö Коми Республикаса республиканскöй бюджет тшöт весьтö, мый индöма Коми Республикаса печать да юöр сетан агентстволы, юридическöй кывкутысьяслы субсидияяс сетан пöрадок содтöдын индöм серти.

2. Правовöй актъяс, кутшöмъясöс примитö Коми Республикаса печать да юöр сетан агентство тайö шуöмсö олöмö пöртöм вылö, урчитöм пöрадок серти йöзöдöны Коми Республикаса Öтуввез-порталын найöс примитан лунсянь вит лунöн.

3. Тайö шуöмсö олöмö пöртöм бöрся видзöдны Коми Республикаса Юралысьöс Медводдза вежысь А.Л. Черновлы.

4. Тайö шуöмыс вынсялö 2010 вося тöвшöр тöлысь 1 лунсянь.

Коми Республикаса Юралысь В.Торлопов

Сыктывкар

2009 вося öшым тöлысь 29 лун

406 №

ВЫНСЬÖДÖМА

Коми Республикаса Правительстволöн

2009 во öшым тöлысь 29 лунся 406 №-а шуöмöн

(содтöд)

«Культура, кинематография да йöзöс юöртан средствояс» юкöд кузя 2010 во вылö Коми Республикаса республиканскöй бюджет тшöт весьтö, мый индöма Коми Республикаса печать да юöр сетан агентстволы, юридическöй кывкутысьяслы субсидияяс сетан

**ПÖРАДОК**

«Культура, кинематография да йöзöс юöртан средствояс» юкöд кузя 2010 во вылö Коми Республикаса республиканскöй бюджетын урчитöм сьöмсö сетö Коми Республикаса печать да юöр сетан агентство (водзö – Агентство) 2010 во Коми Республикаса республиканскöй бюджетлöн своднöй бюджетнöй роспись серти бюджетнöй обязательствояслöн лимитъяс мында.

I юкöд. ГАЗЕТ-ЖУРНАЛ ДА КНИГА ЛЭДЗÖМ

Олöмö пыртысь да олöмö пöртысь власьт органъясöн

лöсьöдöм периодическöй изданиеяс

1. Олöмö пыртысь да олöмö пöртысь власьт органъясöн лöсьöдöм периодическöй изданиеяслы государствосянь отсöг сетсьö Коми Республикаса республиканскöй бюджетысь социальнöй тöдчанлуна проектъяс збыльмöдöм вылö республикаса, карса да районса газет да журнал редакцияяслы субсидияясöн.

2. Субсидияяссö вуджöдöны Агентстволöн лицевöй тшöт вылысь, мый восьтöма Коми Республикаса сьöм овмöс министерствоын, республикаса, карса да районса газет да журнал редакцияяслöн тшöтъяс вылö рöскод мынтöм вылö заявка, рöскод сметаяс да сёрнитчöмъяс подув вылын, кутшöмъясöс Агентство кырымалö республикаса, карса да районса газет да журнал редакцияяскöд, заявка пöлучитöм лунсянь 3 уджалан лун чöжöн.

3. Бöр бергöдöны 96 прöчент рöскод, мый йитчöма социальнöй тöдчанлуна проектъяс збыльмöдöмкöд.

Индöм рöскодö пырö:

бумага вылö рöскод, кутшöмъясöс примитöны издание тираж подув вылын, изданиелöн 1 экземпляр вылö бумага рöскод серти тиражсö лэдзигöн технологическöй коланлун вылö шыблас нормаяссö тöд вылö босьтöмöн;

авторлы сьöмöн ошкöм вылö рöскод – кырымалöм авторскöй заказ сёрнитчöмъяс да лицензионнöй сёрнитчöмъяс серти;

удждон вылö рöскод –удж кузя кырымалöм сёрнитчöмъяс, удж право нормаяс кутысь локальнöй нормативнöй актъяс, коллективнöй сёрнитчöмъяс, артмöдчöмъяс серти;

редакционно-издательскöй мукöд рöскод, мый йитчöма изданиеяс лöсьöдöмкöд, лэдзöмкöд, йöзöдöмкöд (полирафическöй услугаяс, издание тираж йöзöдöм кузя услугаяс, коммунальнöй да эксплуатационнöй услугаяс, связь услугаяс, автотранспорт видзöм, оргтехника ньöбöм да видзöм, жыръяс да оборудование быд лун да капитальнöя дзоньталöм, шöр средствояс амортизируйтöм, удж видзöм да удж вылын лёк суöмысь видзчысьöм кузя, охранно-пожарнöй сигнализация сувтöдöм да могмöдöм кузя рöскод, кöртымысь мынтысьöм, командировкаяс вылö рöскод, кадръяс дасьтöм да выльысь велöдöм вылö рöскод, компьютернöй уджтасъясöн вöдитчöм вылö право ньöбöмкöд йитчöм рöскод, канцерярия кöлуй вылö рöскод, юöр сетан услугаяс, изданиеяс рекламируйтöм вылö рöскод, дон босьттöг быть йöзöдан экземпляръяс вылö рöскод, социальнöй тöдчанлуна туйвизя конкурсъясын, форумъясын участвуйтöм вылö рöскод).

4. Республикаса, карса да районса газет да журнал редакцияяслы быдöнлы субсидия ыдждасö индö Агентство тайö юкöдса 3 пункт серти.

5. Республикаса, карса да районса газет да журнал редакцияяс быд квартал, отчётнöй кадколаст бöрын 30 лун чöжöн вöчöны Агентстволы бухгалтерскöй отчёносьт (содтöдъясöн баланс) да сетöны сылы социальнöй тöдчанлуна йöзöдöм проектъяс йылысь отчёт.

6. Агентство быд квартал, тайö юкöдса 5 пунктын индöм документъяс сетöм бöрын 7 лунöн, сетö Коми Республикаса сьöм овмöс министерствоö Коми Республикаса республиканскöй бюджетысь сьöм торъя мог вылö видзöм йылысь отчёт форма серти, кутшöмöс индö Агентство Коми Республикаса сьöм овмöс министерствокöд сёрнитчöмöн.

Газет-журнал лэдзöм

7. Культура, кинематография да йöзöс юöртан средствояс юкöнын газет-журнал лэдзöм вылö государствосянь отсöг сетсьö Коми Республикаса республиканскöй бюджетысь Коми Республикаын социальнöй тöдчанлуна проектъяс збыльмöдöм йылысь материалъяс йöзöдöм вылö йöзöс юöртан периодическöй печатнöй средствояс редакцияяслы (водзö – редакция) субсидияясöн.

8. Субсидияяссö вуджöдöны Агентстволöн лицевöй тшöт вылысь, мый восьтöма Коми Республикаса сьöм овмöс министерствоын, редакцияяслöн тшöтъяс вылö рöскод мынтöм вылö заявка, а сiдзжö рöскод сметаяс да Коми Республикаын социальнöй тöдчанлуна проектъяс збыльмöдöм йылысь материалъяс йöзöдöм вылö сёрнитчöмъяс подув вылын, кутшöмъясöс Агентство кырымалö редакцияяскöд, заявка пöлучитöм лунсянь 3 уджалан лун чöжöн.

9. Бöр бергöдöны 90 прöчент рöскод, мый йитчöма Коми Республикаын социальнöй тöдчанлуна проектъяс збыльмöдöм йылысь материалъяс йöзöдöмкöд.

Индöм рöскодö пырö:

бумага вылö рöскод, кутшöмъясöс примитöны издание тираж подув вылын, изданиелöн 1 экземпляр вылö бумага рöскод серти тиражсö лэдзигöн технологическöй коланлун вылö шыблас нормаяссö тöд вылö босьтöмöн;

полиграфическöй услугаяс;

периодическöй печатнöй изданиеяс тираж йöзöдöм кузя услугаяс.

10. Субсидия быд босьтысьлы субсидия ыдждасö индö Агентство тайö юкöдса 9 пункт серти.

11. Редакцияяс быд квартал, отчётнöй кадколаст бöрын 5 уджалан лун чöжöн, сетöны Агентствоö социальнöй тöдчанлуна проектъяс збыльмöдöм йылысь материалъяс йöзöдöм йылысь отчёт да Коми Республикаса республиканскöй бюджетысь сьöм торъя мог вылö видзöм йылысь отчёт вынсьöдöм смета серти.

12. Агентство быд квартал, отчётнöй кадколаст бöрын 7 уджалан лунöн, сетö Коми Республикаса сьöм овмöс министерствоö Коми Республикаса республиканскöй бюджетысь сьöм торъя мог вылö видзöм йылысь отчёт форма серти, кутшöмöс индö Агентство Коми Республикаса сьöм овмöс министерствокöд сёрнитчöмöн.

Культура, кинематография да йöзöс юöртан средствояс

юкöнын мероприятиеяс

13. Культура, кинематография да йöзöс юöртан средствояс юкöнын мероприятиеяслы государствосянь отсöг сетсьö субсидияясöн Айму дорйысьясöс да политическöй репрессия улö веськалöм йöзöс нэм кежлö паметьö кольöм вылö изданиеяс йöзöдöмкöд да социальнöй тöдчанлуна литература лэдзöмкöд да йöзöдöмкöд йитчöм изданиеяс лэдзöм кузя рöскод вылö своднöй бюджетнöй роспись серти.

Айму дорйысьясöс да политическöй репрессия улö веськалöм йöзöс нэм кежлö паметьö кольöмкöд йитчöм издание лыддьöгсö индö Агентство Коми Республикаса Юралысьлöн да Коми Республикаса Правительстволöн Администрациякöд сёрнитчöмöн.

Социальнöй тöдчанлуна литература индыссьö конкурс серти бöрйöмöн пöрадок серти, мый урчитöма «Социальнöй тöдчанлуна литература бöрйöм кузя экспретнöй сöвет йылысь» Коми Республикаса Правительстволöн 2009 во сора тöлысь 20 лунся 214 №-а шуöмлöн.

14. Субсидияяссö вуджöдöны Агентстволöн лицевöй тшöт вылысь, мый восьтöма Коми Республикаса сьöм овмöс министерствоын, субсидия босьтысьяслöн тшöтъяс вылö рöскод мынтöм вылö заявка, рöскод сметаяс, сёрнитчöмъяс подув вылын, кутшöмъясöс Агентство кырымалö субсидия босьтысьяскöд, заявка пöлучитöм лунсянь 3 уджалан лун чöжöн.

15. Бöр бергöдöны 98 прöчент рöскод, мый йитчöма Айму дорйысьясöс да политическöй репрессия улö веськалöм йöзöс нэм кежлö паметьö кольöм вылö изданиеяс йöзöдöмкöд.

Индöм рöскодö пырö:

удждон вылö рöскод – удж кузя кырымалöм сёрнитчöмъяс, удж право нормаяс кутысь локальнöй нормативнöй актъяс, коллективнöй сёрнитчöмъяс, артмöдчöмъяс серти;

мобилизационнöй карточкаяс электроннöй носительяс вылö сканируйтöм кузя услугаяс;

материалъяс обработайтöм кузя услугаяс да гижöда юöрлы макет вöчöм водзö Öтуввез-версияö пыртöмöн;

полиграфическöй услугаяс;

печатнöй да электроннöй изданиеяс йöзöдöм кузя услугаяс;

юöр чукöртöм да обработайтöм кузя услугаяс;

корсьысян-ас му туялан экспедицияяс котыртöм да нуöдöм кузя рöскод;

наука да туялан уджъяс вылö рöскод;

мукöд издательскöй рöскод (коммунальнöй услугаяс, связь услугаяс, выставкаяс котыртöм да нуöдöм, оргтехника ньöбöм да видзöм, шöр средствояс амортизируйтöм, удж видзöм да удж вылын лёк суöмысь видзчысьöм кузя рöскод, корректура, кöртымысь мынтысьöм, командировкаяс вылö рöскод, канцелярия кöлуй вылö рöскод, банклöн услугаяс, дон босьттöг авторскöй да быть йöзöдан экземпляръяс мöдöдалöм вылö рöскод, авторлы сьöмöн ошкöм вылö рöскод – заказ кузя авторкöд кырымалöм сёрнитчöм да лицензионнöй сёрнитчöм серти).

16. Бöр бергöдöны 98 прöчент рöскод, мый йитчöма социальнöй тöдчанлуна литература лэдзöмкöд да йöзöдöмкöд.

Индöм рöскодö пырö:

удждон вылö рöскод – удж кузя кырымалöм сёрнитчöмъяс, удж право нормаяс кутысь локальнöй нормативнöй актъяс, коллективнöй сёрнитчöмъяс, артмöдчöмъяс серти;

мукöд издательскöй рöскод, мый йитчöма социальнöй тöдчанлуна литература лöсьöдöмкöд, лэдзöмкöд, йöзöдöмкöд да торйöн вузасьöмöн иналöмкöд (полиграфическöй услугаяс, издание тираж йöзöдöм кузя услугаяс, коммунальнöй услугаяс, связь услугаяс, автотранспорт услугаяс, шöр средствояс амортизируйтöм, литературнöй да техническöй редактирование услугаяс, оригинал-макет лöсьöдöм кузя услугаяс, удж видзöм да удж вылын лёк суöмысь видзчысьöм кузя рöскод, корректура, кöртымысь мынтысьöм, авторлы сьöмöн ошкöм вылö рöскод – заказ кузя авторкöд кырымалöм сёрнитчöм да лицензионнöй сёрнитчöм серти, командировкаяс вылö рöскод, рынок конъюнктура быд лун туялöм вылö, издательскöй прöдукция лэдзöмкöд веськыда йитчöм юöр чукöртöм да йöзöдöм вылö рöскод, изданиеяс рекламируйтöм вылö рöскод, дон босьттöг авторскöй да быть йöзöдан экземпляръяс мöдöдалöм вылö рöскод).

Субсидия сетöны сэк, кор субсидия босьтысь издание лэдзöм бöрын 30 лунöн мöдöдö республикалöн йöзöс велöдан да культураса муниципальнöй органъясö социальнöй тöдчанлуна литератураö пырысь быд издание экземпляр (Коми Республикаса йöзöс велöдан министерстволöн да Коми Республикаса культура министерстволöн разнарядка серти) школьнöй, республикаса, карса да сиктса библитека фондъяс комплектуйтöм вылö тшöт-фактура да социальнöй тöдчанлуна лмитература босьтысьяскöд кырымалöм сёрнитчöм подув вылын.

Изданиеяслысь экземпляр лыдсö, мый урчитöма Коми Республикаса йöзöс велöдан министерстволы да Коми Республикаса культура министерстволы школьнöй, республикаса, карса да сиктса библитека фондъяс комплектуйтöм вылö, индöны тайö министерствояслöн заявкаяс подув вылын, кутшöмъясöс вынсьöдö Агентство да сöгласуйтö Агентстволысь уджсö координируйтысь Коми Республикаса Юралысьöс вежысь да субсидия босьтысь.

17. Субсидия быд босьтысьлы субсидия ыдждасö индö Агентство тайö юкöдса 15, 16 пунктъяс серти.

18. Издайтысь организацияяс дон босьттöг быть йöзöдан экземпляръяс мöдöдалöм бöрын кырымалöм сёрнитчöмъяс серти 30 лунöн сетöны Агентствоö Коми Республикаса республиканскöй бюджетысь сьöм торъя мог вылö видзöм йылысь отчёт вынсьöдöм смета серти.

19. Агентство быд квартал, отчётнöй кадколаст бöрын 7 уджалан лунöн, сетö Коми Республикаса сьöм овмöс министерствоö Коми Республикаса республиканскöй бюджетысь сьöм торъя мог вылö видзöм йылысь отчёт форма серти, кутшöмöс индö Агентство Коми Республикаса сьöм овмöс министерствокöд сёрнитчöмöн.

II юкöд. ТЕЛЕВИДЕНИЕ ДА РАДИОВЕЩАНИЕ

Телерадиокомпанияяс да телерадиоорганизацияяс

1. Телерадиокомпанияяслы да телерадиоорганизацияяслы Коми Республикаса республиканскöй бюджетысь субсидияяс сетöны коми кыв вылын юöртан передачаяс вöчöм да йöзöдöм вылö, коми кыв видзан да сöвмöдан юкöнын, а сiдзжö национальнöй проектъяс олöмö пöртан юкöнын государственнöй политика нуöдöм кузя коми да роч кыв вылын тематическöй передачаяс (водзö – телерадиопередачаяс).

2. Телерадиокомпанияяслы да телерадиоорганизацияяслы Коми Республикаса республиканскöй бюджетысь субсидияяссö вуджöдöны Агентстволöн лицевöй тшöт вылысь, мый восьтöма Коми Республикаса сьöм овмöс министерствоын, телерадиопередачаяс вöчысь да йöзöдысь телерадиокомпанияяслöн да телерадиорганизацияяслöн тшöтъяс вылö рöскод мынтöм вылö заявка, а сiдзжö телерадиопередачаяс вöчöм да йöзöдöм вылö, мый вынсьöдöма Агентствоöн, рöскод сметаяс да телерадиопередачаяс вöчöм да йöзöдöм вылö сёрнитчöмъяс подув вылын, кутшöмъясöс Агентство кырымалö телерадиокомпанияяскöд да телерадиоорганизацияяскöд, заявка пöлучитöм лунсянь 3 уджалан лун чöжöн.

3. Бöр бергöдöны 98 прöчент рöскод, мый йитчöма телерадиопередачаяс вöчöмкöд да йöзöдöмкöд.

Индöм рöскодö пырö:

вещание везъяс видзöм да уджöдöм;

удждон вылö рöскод –удж кузя кырымалöм сёрнитчöмъяс, удж право нормаяс кутысь локальнöй нормативнöй актъяс, коллективнöй сёрнитчöмъяс, артмöдчöмъяс серти;

юöр сетан агентствояслысь услугаяс мынтöм;

мукöд рöскод (лицензионнöй уджтас ньöбöм да комплекснöя могмöдöм, производствоын вöдитчигöн связь услугаясысь мынтысьöм, объектъяс пöжарысь видзчысьöмöн могмöдöм, петкöдлан право вылö лицензияясысь либö сёрнитчöмъясысь мынтысьöм, автотранспорт видзöм кузя рöскод, удж видзöм да удж вылын лёк суöмысь видзчысьöм кузя рöскод).

4. Телерадиокомпанияяс да телерадиоорганизацияяс быд квартал, отчётнöй кадколаст бöрын 30 уджалан лун чöжöн, сетöны Агентствоö телерадиопередачаяс вöчöм да йöзöдöм йылысь отчёт да вöчöны бухгалтерскöй отчётносьт (содтöдъясöн баланс).

5. Агентство быд квартал, телерадиокомпанияясöн да телерадиоорганизацияясöн тайö юкöдса 4 пунктын индöм отчёт сетöм бöрын 7 уджалан лунöн, вöчö Коми Республикаса сьöм овмöс министерстволы телерадиокомпанияяслысь да телерадиоорганизацияяслысь бухгалтерскöй отчёносьт (содтöдъясöн баланс) да сетö сылы Коми Республикаса республиканскöй бюджетысь сьöм торъя мог вылö видзöм йылысь отчёт форма серти, кутшöмöс индö Агентство Коми Республикаса сьöм овмöс министерствокöд сёрнитчöмöн.

III юкöд. КУЛЬТУРА, КИНЕМАТОГРАФИЯ, ЙÖЗÖС ЮÖРТАН СРЕДСТВО ЮКÖНЫН МУКÖД МОГ

Юöр сетан агентствояс

1. Культура, кинематография да йöзöс юöртан средствояс юкöнын юöр сетан агентствояслы государствосянь отсöг сетсьö Коми Республикаса республиканскöй бюджетысь Коми Республикаын социальнöй тöдчанлуна проектъяс збыльмöдöмсö юöртöм вылö юöр сетан агентствояслы субсидияясöн (водзö – субсидияяс).

2. Субсидияяссö вуджöдöны Агентстволöн лицевöй тшöт вылысь, мый восьтöма Коми Республикаса сьöм овмöс министерствоын, юöр сетан агентствояслöн тшöтъяс вылö рöскод мынтöм вылö заявка, Коми Республикаын социальнöй тöдчанлуна проектъяс збыльмöдöмсö юöртöм вылö юöр чукöртöм да йöзöдöм кузя рöскод сметаяс, да сёрнитчöмъяс подув вылын, кутшöмъясöс Агентство кырымалö юöр сетан агентствояскöд, заявка пöлучитöм лунсянь 3 уджалан лун чöжöн.

3. Бöр бергöдöны 90 прöчент рöскод, мый йитчöма Коми Республикаын социальнöй тöдчанлуна проектъяс збыльмöдöмсö юöртöмкöд.

Индöм рöскодö пырö:

удждон вылö рöскод – удж кузя кырымалöм сёрнитчöмъяс, удж право нормаяс кутысь локальнöй нормативнöй актъяс, коллективнöй сёрнитчöмъяс, артмöдчöмъяс серти;

материалъяс обработайтöм кузя услугаяс да гижöда юöрлы макет вöчöм водзö Öтуввезö пыртöмöн;

юöр сетан лентаяс йöзöдöм кузя услугаяс;

юöр чукöртöм да обработайтöм кузя рöскод;

издательскöй мукöд рöскод (жыр кöртымалöмкöд, оборудование могмöдöмкöд да лицензионнöй уджтас комплекснöя могмöдöмкöд йитчöм рöскод, связь услугаяс, авторлы сьöмöн ошкöм вылö рöскод – заказ кузя авторкöд кырымалöм сёрнитчöм да лицензионнöй сёрнитчöм серти).

4. Субсидия быд босьтысьлы субсидия ыдждасö индö Агентство тайö юкöдса 3 пункт серти.

5. Юöр сетан агентствояс быд квартал, отчётнöй кадколаст бöрын 5 уджалан лун чöжöн, сетöны Агентствоö Коми Республикаын социальнöй тöдчанлуна проектъяс збыльмöдöмсö юöртöм кузя отчёт да Коми Республикаса республиканскöй бюджетысь сьöм торъя мог вылö видзöм йылысь финансöвöй отчёт вынсьöдöм смета серти.

6. Агентство быд квартал, отчётнöй кадколаст бöрын 7 уджалан лунöн, сетö Коми Республикаса сьöм овмöс министерствоö Коми Республикаса республиканскöй бюджетысь сьöм торъя мог вылö видзöм йылысь отчёт форма серти, кутшöмöс индö Агентство Коми Республикаса сьöм овмöс министерствокöд сёрнитчöмöн.

IV юкöд. «КУЛЬТУРА, КИНЕМАТОГРАФИЯ ДА ЙÖЗÖС ЮÖРТАН СРЕДСТВОЯС» ЮКÖД КУЗЯ 2010 ВО ВЫЛÖ КОМИ РЕСПУБЛИКАСА РЕСПУБЛИКАНСКÖЙ БЮДЖЕТЫСЬ СЕТÖМ СЬÖМ ТОРЪЯ МОГ ВЫЛÖ ВИДЗÖМ БÖРСЯ ВИДЗÖДÖМ

«Культура, кинематография да йöзöс юöртан средствояс» юкöд кузя 2010 во вылö Коми Республикаса республиканскöй бюджетысь сетöм сьöм торъя мог вылö видзöм бöрся урчитöм пöрадок серти видзöдöны Агентство, Коми Республикаса сьöм овмöс министерство да каръясын да районъясын сылöн тэчас юкöдувъяс.

Субсидияяс бергöдан условиеяссö да пöрадоксö сэк, кор сiйöс сетiгöн индöм условиеясö торкöны, индöны Агентство да субсидия босьтысьяс костын кырымалöм сёрнитчöмöн.

Коми Республикаса республиканскöй бюджетысь торъя могтöг видзöм сьöмысь кыскöны законодательствоöн индöм серти.

Исакова 15 159 пас